PE-paartjie wreed in huis vermoor | Netwerk24
Deur Lynn Williams 11 Junie 2019 09:39
Speurders van die Bethelsdorp-polisiekantoor in Port Elizabeth het ’n grootskaalse soektog gelas na die persone wat ’n paartjie in hul huis in Greenfields vermoor het.
Sonwabo Nquma (52) en sy lewensmaat, Nomvuyo Nelson (56), is Saterdag laas lewend gesien.
Volgens die polisie het ’n vriend Saterdag om 16:30 by die oorledenes se huis in Emantshilibenistraat aangedoen.
Toe hulle nie antwoord nie, het hy die deur oopgeskop, sê kapt. Sandra Janse van Rensburg, polisiewoordvoerder.
“Hy het hulle op die grond sien lê. Hulle was reeds dood,” sê sy.
Nquma se lyk was gedeeltelik verbrand en sy hande en voete was vasgebind.
Hy het ook ’n oop wond aan sy kop gehad.
Nelson se naakte lyk het veelvuldige wonde aan haar kop gehad.
Daar het ’n byl naby een van die lyke gelê.
Janse van Rensburg sê die huis is geplunder, maar dit is nie duidelik of enigiets gevat is nie.
Die motief vir die moorde is onbekend.
Enigeen met inligting oor die moorde kan lt.kol. Alan Stuurman bel by 071 608 1642, of die Bethelsdorp-polisiekantoor by 041 404 3005, of Stop Misdaad by 08600 10111. Alle inligting sal vertroulik hanteer word.
Meer oor: Greenfields | Bethelsdorp | Dubbelle Moord | Polisie | Misdaad
1 875 moorde in W-Kaap: Wáár is die polisie? vra DA